આમ એક પછી એક કથા શરૂ કરવાનો આગ્રહ કરવા લાગ્યા એવામાં તો બહાર નેકી પોકારવામાં આવી અને જનક મહારાજ સભામંડપમાં દાખલ થયા. મુનિના સિંહાસન પાસે આવીને સાષ્ટાંગ નમસ્કાર કરીને જનક આસન પર બેઠા. મંગળાચરણ શરૂ થયું. ધીર ગંભીર સ્વરે શ્રોતાઓ મંગળાચરણમાં જોડાયા. વેદના મંત્રો આખા સભામંડપમાં ઘૂમી રહ્યા અને વાતાવરણ પ્રસન્ન ગંભીર થઈ રહ્યું. એવામાં બહારથી બૂમ પડી : “દોડો, દોડો, રાજમહેલમાં આગ લાગી છે, દોડો રે દોડો.”